Pozmeňujúci návrh na uznesenie
z rokovania Zastupiteľstva mesta Michalovce
konaného dňa 18. 11. 2022 v Michalovciach


[bookmark: _Hlk104759927]K bodu rokovania:
Etický Kódex.

Uznesenie
Mestské zastupiteľstvo v Michalovciach

schvaľuje

Doplnenie v bode Etický kódex samostatný článok „Potieranie korupcie“ s týmito bodmi.

1. Volený predstaviteľ odmieta konanie, ktoré je zákonom definované ako korupčné, ak
sa o takom konaní dozvie, bezodkladne to oznámi komisii na ochranu verejného záujmu.
2. Z titulu výkonu svojej funkcie volený predstaviteľ neprijíma ani nevyžaduje žiadne
dary, služby, finančné prostriedky ani iné výhody.
3. Pri plnení svojich povinností nezneužíva verejné finančné prostriedky, ani majetok.
Zdrží sa akéhokoľvek konania, ktoré by mohlo viesť k priamemu alebo nepriamemu
zneužívaniu týchto zdrojov pre súkromné záujmy jeho alebo jemu blízkych osôb ani
iných fyzických osôb alebo právnických osôb.
4. Nevyužíva informácie získané pri výkone funkcie pre získanie osobného prospechu
alebo pre prospech im blízkych osôb ani iných fyzických osôb alebo právnických
osôb.
5. Pri výkone svojich funkcií primátor a poslanci nebudú prijímať žiadne opatrenia ani
rozhodnutia, ktoré by ich zvýhodňovali v budúcom osobnom alebo profesionálnom
živote po skončení výkonu mandátu.
6. Volený predstaviteľ počas výkonu svojej funkcie nepoužíva obecné finančné
prostriedky ani majetok v prospech svojej volebnej kampane ani v prospech alebo
neprospech iného kandidáta.
7. Pri rozhodovaní samosprávy volený predstaviteľ presadzuje, aby prichádzalo k férovej
súťaží (návrhov, záujemcov, ponúk a pod.), a aby pri výbere prevládali kritériá
verejného záujmu (prospešnosť návrhu, odbornosť záujemcu a pod.) pred straníckym
či skupinovým záujmom.


Poslanecký návrh predkladá:
Meno a priezvisko poslanca: Radovan Geci
Dátum: 18. 11. 2022


Podpis:................................................................................................................................
